tartuNLP/wikipedia-smugri-20251201 huggingface dataset:
Koobas

Koobas on maa-alune looduslik või inimtekkeline tühemik. Enamasti loetakse koopaiks vaid neid maa-aluseid tühemikke, mis on nii suured, et sinna saab siseneda inimene.
Koopad tekivad geoloogiliste protsesside tagajärjel. Enamik koopaid on lubjakivi happelises põhjavees lahustumise tagajärjel tekkinud karstikoopad. Liivakivides esinevad koopad tekivad sufosiooniliselt ehk siis, kui põhjavesi liivateri kaasa viies kivimisse tühemikke tekitab. Koopaid esineb ka rannikuil, kus lainete abradeeriv tegevus tekitab murrutuskulpaid. Vulkaanilistes piirkondades võivad esineda basaldist seintega laavatunnelid. Liustiku sulamise tõttu võivad tekkida liustikusisesed koopad.
Koobaste uurimisega tegelevat teadusharu nimetatakse speleoloogiaks.
Elustik.
Koobaste elustik on alati liigivaene, kui välja arvata koopasuu, kuhu vahel langeb päikesevalgus. Kaugemal ei saa valguse puudumise tõttu toimuda fotosüntees ja sellepärast seal rohelisi taimi ei kasva. Sellegipoolest elavad mitmed loomaliigid koobastes ja isegi eelistavad neid teistele kohtadele.
Tüüpilised koopaloomad on käsitiivalised, kes kasutavad koopaid nii igapäevasteks puhkepaikadena kui ka talvitumiseks. Kajalokatsioonivõime tõttu suudavad nahkhiired lennata kõige kaugematesse, eraldatumatesse ja raskemini ligipääsetavatesse koopasoppidesse, orienteerudes käigustikus, isegi labürintides, suurepäraselt.
Lisaks nahkhiirtele elavad koobastes mõned putukaliigid, ämblikud ("Neoleptoneta myopica"), vähid, krevetid ("Palaemonias alabamae"), salamandrid ja kalad ("Amblyopsidae"). Koobastes elavad liigid on kohastunud eluks täielikus pimeduses ja kaotanud nägemise. Sageli on need liigid väga haruldased, endeemsed.
Koopad Päikesesüsteemis.
Koopaid on avastatud lisaks Maale ka Kuul ja Marsil.
Iminapp

""
Iminapp on seade, mille abil on võimalik erinevaid sileda pinnaga kehasid vaakumit kasutades omavahel siduda.
Rudolf Põldmäe

Rudolf Põldmäe (27. veebruar 1908 Rae vald – 7. veebruar 1988 Tartu) oli eesti kirjandus- ja rahvaluuleteadlane.
Hariduskäik.
Õppis aastatel 1916–1919 Rae vallakoolis ja 1919–1927 Westholmi gümnaasiumis.
1935. aastal lõpetas Tartu Ülikooli eesti keele, kirjanduse ja rahvaluule alal.
Töökäik.
Aastatel 1935–1940 töötas Eesti Rahvaluule Arhiivis.
Ta on töötanud ka Fr. R Kreutzwaldi nimelises Kirjandusmuuseumis ja Teaduste Akadeemia Keele ja Kirjanduse Instituudis.
Põldmäe on põhjalikult uurinud Carl Robert Jakobsoni elu ja töid.
Kanjon

Kanjon on piklik, kitsas ja sügav järskude seintega org, mis on tekkinud vooluvee erodeeriva tegevuse tulemusena.
Kanjonite tekkeks on vaja, et aluspõhi koosneks suhteliselt kergesti erodeeritavatest kivimeist ehk pigem sette- kui kristalseist kivimeist. Kanjoni järskude seinte püsimiseks on oluline, et kanjoni alaosas paljanduksid pehmemad kivimid kui ülaosas. Kanjoneid tekitavad eelkõige kõrgetel platoodel või mägismaal voolavad jõed, sest nende erosioonibaas on madalal. Kanjoni moodustumist soodustab see, kui jõe erodeeriva tegevuse kiirus on suurem ümbritsevate kivimite murenemiskiirusest. Aeglane murenemine on omane eelkõige neile piirkondadele, kus on vähe sademeid.
Mõnikord tekivad kanjonid jõgedele, mis voolavad läbi tektoonilise kerke piirkondade. Jällegi peab jõe erodeeriv tegevus olema kiirem kui tektoonilise kerkimise kiirus. Selle tüüpiline näide on Brahmaputra, mis voolab läbi Himaalaja.
Kuristik erineb kanjonist selle poolest, et kanjoni põhi on täies osas jõevee all, aga kuristikus on ka kuiva maad. Sageli hõlmab suure osa kuristiku põhjast mets. Kuristik võib aja jooksul olla ka täiesti kuivaks muutunud.
Kanjon võib ka täielikult ookeani põhjas asuda, nii et merepinnal ei ole tavaliselt arugi saada, et merepõhjas kanjon asub. Niisugust kanjonit nimetatakse veealuseks kanjoniks.
Ilmselt tuntuim kanjon on Suur kanjon Ameerika Ühendriikides. Selle on moodustanud Colorado jõgi, mis voolab kõrgel platool suhteliselt kergesti erodeeritavail kivimeil ja murenemine on väheste sademete tõttu aeglane.
Maailma suurimat kanjonit ei ole õigupoolest võimalik välja selgitada, sest suurima all võidakse mõelda nii pikimat, sügavaimat kui ka suurima ruumalaga kanjonit. Mõnedki kanjonid asuvad maailma raskesti ligipääsetavates kohtades, mistõttu nende mõõtmed on veel kindlaks määramata. Kanjoni sügavust ja ruumala on lihtne kindlaks teha üksnes nendel kanjonitel, mis asuvad platoodel, sest nende põhja ja serva kõrguse erinevus on enam-vähem kõikjal ühesugune. Kui kanjon kulgeb mäestikus, ei ole tema ülemist serva võimalikki üheselt kindlaks määrata.
Brahmaputra voolab ülemjooksul läbi Tsangpo kanjoni, mis on üks maailma kõige sügavamatest kanjonitest, sest tema sügavus on 5,5 kilomeetrit. See kanjon on pikem ka Suurest kanjonist.
Kesk-Nepalis olev Kali Gandaki kuristik, mis asub samanimelisel jõel, eraldab 8167 m kõrgust Dhaulagiri ja 8091 m kõrgust Annapurna mäge. Nende vahel on jõe põhi 2520 m kõrgusel merepinnast, mis teeb kanjoni sügavuseks 5571 m. Mõnel hinnangul on see maailma kõige sügavam kanjon.
Eestis kannavad kanjoni nime Hinni kanjon Rõuge vallas Võrumaal, Orasoja kanjon ja Tõrvajõe kanjon Narva-Jõesuu linnas Ida-Virumaal.
Spiritism

Spiritism on usk inimeste hingede surmajärgsesse edasielamisse ning püüe surnute hingedega kontakteeruda ja suhelda.
Aleksander Müller

Aleksander Müller (ametlikult Aleksander Müller-Mölder; 27. jaanuar 1947 – 4. juuli 2013) oli eesti muusik, näitleja ja kirjanik. 
Müller oli ansamblite Kontrastid, Jüngrid ja Suuk liige, 1977. aastast tegutses sooloartistina. Esitas oma laule end klaveril saates, kasutas sürreaalseid ja satiirilisi tekste. 
Ta oli 1970. aastatel Vanemuise ooperikoori koosseisuline liige ja tegi kaasa ka mõnes teatri sõnalavastustes (Jaan Toominga lavastatud "Põrgupõhja uus Vanapagan", 1976 – Kraavikaevaja).
2001. aastast hakkas Aleksander Müller avaldama luuleraamatuid ja lühiproosakogumikke. Mülleri proosa on laadilt omapärane, humoorikas ja osaliselt autobiograafiline. Ta oli alates 21. veebruarist 2007 Kirjanike Liidu liige. 
2013. aasta septembris puistati Aleksander Mülleri tuhk Tartus Emajõkke, nagu oli olnud tema soov.
Teosed.
Raamatud.
Aleksander Müller on avaldanud meenutusi pealkirjaga "Poolsupilinlane" kogumikus "Supilinn minu elus" (koostanud Heiki Valk, eessõna Laine Jänes, Supilinna Seltsi Toimetised 1, Tartu 2006, lk 204–208).
Isiklikku.
Aleksander Mülleril on poeg raadioajakirjanik Arp Müller (sündinud 1978) ja kaks tütart (sündinud 1999 ja 2001).
Hellar Grabbi

Hellar Grabbi (22. september 1929 Tallinn – 28. juuli 2018) oli eesti ajakirjanik, kirjanduskriitik, toimetaja ja kirjastaja; kolonel Herbert Grabbi vanem poeg.
Elulugu.
Hellar Grabbi õppis aastatel 1937–1940 Riiklikus Inglise Kolledžis, 1940–1943 Tallinna Õpetajate Seminaris ja 1943–1944 Tallinna Reaalkoolis. Ta põgenes Suure põgenemise lainega septembris 1944 Saksamaale, õppis aastatel 1945–1949 Geislingeni Eesti Gümnaasiumis ja asus 1949. aastal elama USA-sse. Grabbi osales aastatel 1955–1964 ajakirja Vaba Eesti toimetamisel ja töötas aastatel 1959–1967 Kongressi Raamatukogus, esimesed aastad Vaba Euroopa Komitee projekti raames; toimetas-kirjastas ajakirja Mana aastatel 1965–1999 ja tutvustas eesti kirjandust ajakirjas Books Abroad/World Literature Today. Hellar Grabbi oli 1968. aastal Balti Uurimuste Edendamise Ühingu (AABS) asutajaliige. Ta esines sageli Vabadusraadio – Raadio Vaba Euroopa (RFE-RL) eestikeelseis saateis, varjudes seal aastatel 1975–1989 poliitika või spordi puhul Kalju Põdra, kirjandust käsitledes Toomas Ranna nime taha; oma häälega ja nime all esines alles aastast 1988. Ta toimetas ja andis välja kümmekond raamatut, muuseas Betti Alveri, Ilmar Mikiveri, Urve Karuksi, Peeter Ilusa, Felix Oinase, Jaan Krossi jt sulest, tema toimetatud on ka Andres Küngi raamat "A Dream of Freedom".
Hellar Grabbi juhtis aastatel 1991–1992 Arnold Rüütli väliseesti nõunike rühma Põhja-Ameerikas ja tegutses 1992. aastal valimisliidu Eesti Kodanik juures, oli viimasest väljakasvanud rühmituse Eesti Kodanike Liit ja hiljem ka Parem Eesti üks rajajaid.
Hellar Grabbi on avaldanud püsiväärtuslikku esseistikat raamatuis "Vabal häälel: mõtteid kahesajast eesti raamatust" (1997), "Tulgu uus taevas: mõtteid viiekümnest kirjanikust" (1999) ja "Eestlaste maa" (sarjas "Eesti mõttelugu" 2004). Ta on toimetanud koguteose "Vaba Eesti tähistel" (2000). Aastast 2002 on Grabbi avaldanud peatükke oma mälestustest Eesti ajakirjanduses; 2008. aastal ilmus esimene mälestusteraamat "Vabariigi laps".
Kapaneus

Kapaneus oli vanakreeka mütoloogias Argose väepealik sõjas Seitse Teeba vastu. Ta oli ainus Argose 7 väepealikust, kes polnud kuningas Adrastose lähisugulane.
Kapaneus ei olnud kuninglikust soost. Tema päritolu on teadmata, allikad on vastukäivad. Ta paistis silma suure kogu ja jõu poolest ning oli väljapaistev sõjamees.
Kapaneus ronis sõjas linnamüürile ja hüüdis, et isegi Zeus ei suuda takistada tal linna tungimast; seepeale lõi Zeus Kapaneusi välguga maha. Sõjakäik lõppes täieliku lüüasaamisega: peale Adrastose said kõik Argose väepealikud surma.
Langenute matusetuleriida juures pidas Adrastos matusekõne, milles nimetas Kapaneusi rikkaks (ainsana langenud sõjapealikest). Ent Kapaneus polevat iial oma rikkusega uhkeldanud. Ta polevat tundnud riukaid ja salakavalust ning olevat kõigi vastu lahke olnud.
Kui surnuid põletati, jõudis kohale Kapaneusi naine Euadne ja hüppas põlevale tuleriidale, teatades enne oma soovist surra koos armastatud mehega. Neil oli üks laps, poeg Sthenelos, kes osales 10 aastat hiljem epigoonide sõjaretkel.
Dante kujutas "Jumalikus komöödias" Kapaneusi põrgu seitsmendas ringis koos teistega, kes on olnud vägivaldsed jumala vastu. Ta lamab selili põletaval liival ning taevast asjab talle tuld peale. Ent põrguski ei jäta Kapaneus jumala needmist, kelle poole ta paganana pöördub Jupiteri nime all, ehkki see tema kannatusi ainult suurendab. Niimoodi jäi jumal ilma magusat kättemaksust, lisas Dante.
Tehnoloogiline masin

Tehnoloogiline masin on masin, mis muudab töödeldava detaili või materjali kuju, mõõtmeid või omadusi. 
Tehnoloogilised masinad on näiteks treipink, freespink, paindepink, kreissaag ja muruniiduk.
Tehnoloogilisi ja transpordimasinaid nimetatakse töömasinateks.
Vene vojevoodkond

Vene vojevoodkond ehk Ruteenia vojevoodkond (poolapäraselt Ruśi vojevoodkond (poola "województwo ruskie"); 1366–1772) oli üks Poola Kuningriigi ja Rzeczpospolita vojevoodkondi. Koos Bełzi vojevoodkonnaga moodustas see Puna-Vene.
Keskus Lviv.
Ajalugu.
Galiitsia-Volõõnia vürstiriik jagati Galiitsia-Volõõnia pärilussõja (1340–1392) järel Leedu suurvürstiriigi ja Poola kuningriigi vahel. 1344. aastal hõivas Leedu suurvürstiriik Volõõnia ja 1349. aastal Poola kuningriik Galiitsia.
Hiljem oli Ruteenia vojevoodkonna territoorium osa Galiitsia ja Lodomeeria Kuningriigist ning tänapäeval jaotub Poola, Ukraina ja Valgevene vahel. 
Haldusjaotus.
ziemia chełmska.
pealinn Chełm
ziemia halicka.
pealinn Halicz
ziemia lwowska.
pealinn Lwów
ziemia przemyska.
pealinn Przemyśl
ziemia sanocka.
pealinn Sanok
Transpordimasin

Transpordimasin on masinaehituses masin, mis on mõeldud kauba transportimiseks ning lastide teisaldamiseks. 
Transpordimasinad on näiteks telfer ja tõstuk.
Transpordimasinaid ja tehnoloogilisi masinaid nimetatakse töömasinateks.
Jõumasin

Jõumasin on masin, mis muudab mingit liiki energiat mehaaniliseks energiaks, millega siis käitatakse töömasinaid. Jõumasinad jagunevad primaarseteks ja sekundaarseteks jõumasinateks.
Kontroll- ja juhtimismasin

Kontroll- ja juhtimismasin on masinaehituses masin, mida kasutatakse tootmise automatiseerimiseks ning kiiresti kulgevate ja pidevalt kontrollitavate tootmisprotsesside juhtimiseks.
Türoksiin

Türoksiin (ladina keeles "thyroxinum"; lüh T4) on inimese ja teiste imetajate sisenõrenäärme kilpnäärme sünteesitav prohormoon, mille toime avaldub trijoodtüroniinina. 
Türoksiin liigitatakse kilpnäärmehormoonide hulka. 
Türoksiini molekul sisaldab nelja joodiaatomit ja suurem osa veres leiduvast türoksiinist on seotud türoksiini siduva globuliiniga. 
Noortel reguleerib türoksiin kasvu, vanematel isenditel ainevahetust, samuti intensiivistab rakuainevahetust.
Türoksiini moodustumiseks on organismil vaja türosiini ja joodi.
Madude türoksiini sisaldus on aastaaegade lõikes varieeruv, nii on isaste harilike rästikute ringleva T4 sisaldus suurim just paljunemisperioodil.
Edward Calvin Kendall (8. märts 1886 – 4. mai 1972) oli ameerika keemik, kes kristalliseeris 1914. aastal kilpnäärmest türoksiini.
Sünteetilist T4 (levotüroksiini) kasutatakse 
hüpotüreoosi ja kaasasündinud hüpotüreoosiga patsientide hormoonasendusravis.
Liide (masinaehitus)

Liiteid kasutatakse detailide omavaheliseks ühendamiseks. Masinates esinevad liited jagatakse kahte põhigruppi- liikuvad ja liikumatud liited. Liikuvad liited tagavad detailide suhtelise pöörlemis-, translatoorse või liitliikumise. Liikumatuid liiteid kasutatakse detailide omavahel jäigaks ühendamiseks ning masinate kinnitamiseks alustele või vundamentidele. Liikumatud liited võivad omakorda olla lahtivõetavad ja mittelahtivõetavad.
Koost

Koost ehk sõlm on mehhanismi, seadme või rajatise osa, mille elemendid on omavahel ühendatud liidete teel. Näiteks, kas jäigalt neet-, keevis-, keermes- või liimliitega aga ka mingit liikumist võimaldavate liidetega nagu puksid, laagrid või liigendid.
Ibuprofeen

Ibuprofeen ehk 2-(4-isobutüül-fenüül)-propioonhape, C13H18O2) ("ibuprofenum") on keemiline aine ja põletikust tingitud valu ja palavikku alandavate ravimite toimeaine, mis kuulub mittesteroidsete põletikuvastaste ravimite‎ hulka. 
See sünteesiti esimest korda 1961. aastal Suurbritannias firma Boots Group ravimitehases. Retseptiravimina tuli müüki 1969. aastal ja vabamüüki 1983. aastal.
Nimetus ja tähised.
CAS-i registreerimisnumber on 15687-27-1. 
Ibuprofeen on ravimi geneeriline nimetus. 
Ravimi tootenimed on :
Ravimi kuuluvus.
Eestis on ibuprofeeni sisaldavad ravimid saadaval apteegiteenuse pakkujate käest nii käsimüügi- kui ka retseptiravimitena (varieeruvused toimeainesisalduses jm, kas 25, 100, 200, 400, 600 või 800 mg jt).
Seaduste Kogu

Seaduste Kogu (lühend SK) oli Eesti seaduste kodifikatsioon, mida anti välja aastail 1938–1940 Seaduste Kogu seaduse (SK I 1938, 3, 9) alusel.
Seaduste Kogu väljaandmine oli nimetatud ühe eesmärgina juba Konstantin Pätsi teise valitsuse deklaratsioonis 1923. aastal. Eesti iseseisvusaja jooksul toimus Vene seaduste asendamine eestikeelsete Eesti seadustega, mis 1940. aastaks ei olnud veel lõppenud: Eestis kehtis veel paarkümmend Vene seadust, nende hulgas heakorra ja julgeoleku seadus, tööstusliku töö seadus, ärimaksuseadus, otsemaksude seadus, kinnistusmaksu (krepostimaksu) seadus, lõivuseadus, Vene tööstusseadus, veejõudude kasutamise seadus, kaubanduseseadus, trahteriseadus, toitlusseadus, Vene tsiviilseadus (osaliselt Narva taga ja Petserimaal), Vene talurahvaseadus (osaliselt Narva taga ja Petserimaal), notariaalseadus, Vene kaubandusliku kohtupidamise seadus ja tsiviilkohtupidamise seadustik. Edasi kehtis ka Balti Eraseadus ja kohalikud talurahvaseadused (Eestimaa, Liivimaa ja Saaremaa). Nimetatud Vene seadustel ja Balti Eraseadusel puudus ametlik eestikeelne tekst peale Eesti ajal tehtud muudatuste ja täienduste. Sealhulgas Vene kaubandusseadused olid kehtiva õigusena usuaalselt retsipeeritud alles Eesti ajal, kuna varem oli siin kehtinud kohalik ja rahvusvaheliselt üldtunnustatud tavaõigus. 
Seaduste Kogusse kuulus 15 köidet, mille väljaandmine plaaniti lõpetada 24. veebruariks 1943. Tegelikult jõuti 1940. aasta juuniks välja anda neli köidet – I (1938), IV (1940), VI (1938) ja XI (1939). Järgmisena oleks tõenäoliselt välja antud IX köide (Liiklus, side ja ehitusala), kuna selle väljaandmiseks vajalik seaduste muutmise seadus kuulutati Vabariigi Presidendi poolt välja 18. märtsil 1940 ja jõustus 8. aprillil 1940. Eesti seaduste kodifitseerimisel tehtud ja 1940. aastal veel teha jäänud töö mahust annab ettekujutuse Riigi Teataja süstemaatiline sisujuht, mis on koostatud Seaduste Kogu köidete (peatükkide) ja jagude kaupa, ning Riigi Teataja 1940. aasta sisukord.
Seaduste Kogus avaldatud seadustele viitamisel jäetakse viide Riigi Teatajale ära ja neile viidatakse Seaduste Kogu köite, selle väljaandmise aasta, jao numbri ja seaduse numbri järgi, näiteks: Eesti Kultuurkapitali seadus (SK VI 1938, 2, 6).
Soome-ugri rahvad

Soome-ugri rahvad ehk soomeugrilased on soome-ugri keeli kõnelevad rahvad. 
Tänapäeval elab maailmas järgmisi soome-ugri rahvaid: ungarlased, handid, mansid, saamid, soomlased, karjalased, eestlased, liivlased, isurid, vadjalased, vepslased, ersad ja mokšad (mordvalased), marid, udmurdid ja komid.
Omariiklus on tänapäeval kolmel soome-ugri rahval: eestlastel, soomlastel ja ungarlastel.
Soome-Ugri rahvad elavad peamiselt Venemaal, Ungaris, Soomes, Rumeenias ja Eestis.
Samojeedi rahvaid ja soome-ugri rahvaid kokku nimetatakse uurali rahvasteks. Soome-ugri rahvaid ja keeli uurib interdistsiplinaarne teadusharu nimega fennougristika, uurali rahvaid ja keeli uralistika. 
Ajalugu.
Soome-ugri rahvaste keelelise suguluse avastas 18. sajandi lõpus ungari õpetlane János Sajnovics (1733–1785). Tänapäevaks on ungari teoloogi üksikuist tähelepanekutest välja kasvanud keeleteaduse haru fennougristika laienenud uralistikaks (uurali keeleteadus), mis haarab enesesse ka samojeedi keeled. Vahel mõeldakse soomeugrilastest kõneldes kõiki uurali rahvaid, samojeedid kaasa arvatud.
Hõimuliikumine.
20. sajandi algusest on soome-ugri rahvaste seas levinud hõimuliikumine, mis rõhutab soome-ugri rahvaste kultuurilist ja keelelist ühisosa. Nõukogude ajal oli hõimuliikumine suuresti takistatud ning keskendus peamiselt teadusuuringutele, sh fennougristikale ja etnograafiale. Tänapäeval tehakse hõimuliikumise raames koostööd ennekõike omariikluseta soome-ugri väikerahvaste kultuuri ja keele toetuseks ja arenguks, kuid ka kodanikuühiskonna arendamiseks. 
Hõimuliikumise edendamiseks on loodud rahvusvahelisi organisatsioone, nagu soome-ugri rahvaste konsultatiivkomitee ja noorteorganisatsioonide ühendus MAFUN, kahepoolsete sidemete hoidmisele keskendunud seltse, nagu Eesti-Saami Selts ning lokaalseid organisatsioone, nagu Eestis tegutsev Fenno-Ugria Asutus.
Soome-ugri rahvaste maailmakongressid.
Alates 1992. aastast on iga nelja aasta tagant korraldatud soome-ugri rahvaste maailmakongresse, millel iga soome-ugri ja samojeedi rahvast esindab nende ühiskondlike organisatsioonide või rahvuslike esinduskogude moodustatud delegatsioon.
Kongresside vahepealsel ajal töötab kongressil valitud soome-ugri rahvaste konsultatiivkomitee, kus on esindatud kõik kongressil osalevad rahvad.
"Soome-ugri kultuuripealinnad".
"Soome-ugri kultuuripealinnad" on soomeugri rahvaste noorteühenduse (MAFUN) ja Põlisrahvaste Arengu Keskuse MTÜ ühine ettevõtmine, mis sai alguse 2013. aastal. Tiitel on kavandatud rahvuspiirkondade arengu hoogustamiseks ja neist positiivse kuvandi loomiseks. Soome-ugri kultuuripealinna sümbol on tsirk.
Programm on pälvinud positiivsest vastukaja soome-ugri maailmas ka laiemalt – näiteks nimetas ÜRO põlisrahvaste õiguste eriraportöör Victoria Tauli-Corpuz seda eeskujuks põlisrahvaste kultuuriliste õiguste edendamisel.
Sümboolika.
Kõigil soome-ugri rahvastel oma rahvuslippu ei ole. Poola fennougrist Szymon Pawlas on kavandanud ühtse soome-ugri rahvaste lipu, mida pole küll ametlikult kasutusele võetud.
Drammeni vald

Drammen vald on vald Norras Buskerudi maakonnas. Asub Oslo fjordi ääres Oslost 41 km edelas.
Drammeni vald loodi 1811. aastal kahe asula liitmise teel.
1909. aastal hakkasid Drammenis sõitma Skandinaavia maade esimesed trollibussid. Trolliliiklus lõppes 1967. aastal.
Aastatel 2020–2023 kuulus Drammeni vald Vikeni maakonda.
Drammen on puidutööstuse, laevaehituse ja metallurgia keskus. Linna ümbruses kaevandatakse nikli-, koobalti- ja tsingimaaki.
Drammenis tegutseb jalgpalliklubi Strømsgodset IF.
Drammenist on pärit Johann Olav Koss, Ole Einar Bjørndalen, Johan Halvorsen ja Martinus Rørbye.
Drammeni vallas oli 1. jaanuaril 2011 100 303 elanikku.
Raúl Francisco Primatesta

Kardinal Raúl Francisco Primatesta (14. aprill 1919 Capillo del Señor – 1. mai 2006 Córdoba) oli Argentina vaimulik, kardinal aastast 1973. 
Ta oli paavst Johannes Paulus II toetaja ja sõber.
Ta ordineeriti preestriks 1942.
Aastatel 1957–1961 oli ta Tanaisi piiskop, 1961–1965 San Rafaeli piiskop ja 1965–1998 Córdoba peapiiskop.
Aastal 1973 nimetati ta kardinaliks.
Sündinud 11. augustil

"Siin on loetletud 11. augustil sündinud tuntud isikuid.
1185

1185. aasta
Sajandid: 11. sajand - 12. sajand - 13. sajand
Aastakümned: 1130. aastad 1140. aastad 1150. aastad 1160. aastad 1170. aastad - 1180. aastad - 1190. aastad 1200. aastad 1210. aastad 1220. aastad 1230. aastad 
Aastad: 1180 1181 1182 1183 1184 - 1185 - 1186 1187 1188 1189 1190
1183

1183. aasta
Sajandid: 11. sajand - 12. sajand - 13. sajand
Aastakümned: 1130. aastad 1140. aastad 1150. aastad 1160. aastad 1170. aastad - 1180. aastad - 1190. aastad 1200. aastad 1210. aastad 1220. aastad 1230. aastad 
Aastad: 1178 1179 1180 1181 1182 - 1183 - 1184 1185 1186 1187 1188
1182

1182. aasta
Sajandid: 11. sajand - 12. sajand - 13. sajand
Aastakümned: 1130. aastad 1140. aastad 1150. aastad 1160. aastad 1170. aastad - 1180. aastad - 1190. aastad 1200. aastad 1210. aastad 1220. aastad 1230. aastad 
Aastad: 1177 1178 1179 1180 1181 - 1182 - 1183 1184 1185 1186 1187
1180

1180. aasta
Sajandid: 11. sajand - 12. sajand - 13. sajand
Aastakümned: 1130. aastad 1140. aastad 1150. aastad 1160. aastad 1170. aastad - 1180. aastad - 1190. aastad 1200. aastad 1210. aastad 1220. aastad 1230. aastad 
Aastad: 1175 1176 1177 1178 1179 - 1180 - 1181 1182 1183 1184 1185
Provints (Hispaania)

Provints (hisp "provincia") on Hispaania 2. järgu haldusüksus. Hispaanias 50 provintsi. Provintsid jagunevad valdadeks.
Provintsidest väljapoole jäävad autonoomsed linnad Ceuta ja Melilla.
Alljärgnevas tabelis on toodud kõik provintsid koos halduskeskustega.
Emacs

Emacs on tekstiredaktorite perekond, mis on tuntud oma kerge ja peaaegu piiramatu laiendatavuse ja konfigureeritavuse poolest.
Tuntuimad Emacsid on GNU Emacs ja XEmacs.
Argo Aadli

Argo Aadli (sündinud 12. aprillil 1980 Kundas) on eesti näitleja.
Elukäik.
Ta on lõpetanud Kunda 1. Keskkooli. 1998. aastal pälvis ta Lääne-Virumaa näitemängupäevadel parima meesnäitleja auhinna. 2002. aastal lõpetas ta Eesti Muusikaakadeemia Kõrgema Lavakunstikooli 20. lennu näitlejana. Samast aastast töötab Argo Aadli näitlejana Tallinna Linnateatris.
Võidula mõis

Võidula poolmõis (saksa keeles "Karolinenhof in Kirchspiel Fennern, Kreis Pernau") on ehitatud 1872. aastal; see rajati Pärnu maakonda Käru jõe kaldale asuva klaasivabriku juurde (ehitatud 1822. aastal).
Pulga külast 2 km idas asuva Karolinenhofi Rõika-Meleski peeglivabriku omanik Graubner asutas väikese mõisa ja ostis selleks maad Vana-Vändra mõisalt. Võidulaks nimetati asundus alles 1930. aastail, kui seal enam mõisa ei olnud.
Hoonestus.
Arhitektuuriliselt esindab Võidula mõisa peahoone historitsistlikku stiili. Omapäraseks teevad hoone ülemise korruse väljapoole kumerad klaasid, mis on mõisa klaasivabrikus spetsiaalselt hoone jaoks valmistatud. Nüüdseks on "punnis klaase" alles veel vaid mõnedel üksikutel akendel. Lisaks on hoonel omapärased puitpits-kaunistused.
Algselt oli mõis kasutusel häärberina ning vabriku kontorihoonena. Võidula mõisakompleks on tänapäeval Põhja-Pärnumaa valla omandis. Mõisas asub raamatukogu ning rahvamaja, samuti tegutseb seal külaselts.
Klaasivabriku tootmishooneid nüüdseks praktiliselt säilinud ei ole (see lõpetas töö 1920. aastate majanduskriisi ajal), küll on aga säilinud mõisa hobusetall ning (osaliselt) pesukoda.
Vändrast kaheksa kilomeetri kaugusel asuv mõis on üks vähestest Eestis säilinud puumõisatest. Legendi järgi olevat 1905. aasta rahutuste ajal mõisapõletajad tulnud tõrvikute ja hangudega mõisale tuld otsa panema, kuid kohalikud mõisamehed saatnud nad tagasi – "Põletame ise maha!". Kuid oma kodule siiski tuld külge ei pandud.
1178

1178. aasta
Sajandid: 11. sajand - 12. sajand - 13. sajand
Aastakümned: 1120. aastad 1130. aastad 1140. aastad 1150. aastad 1160. aastad - 1170. aastad - 1180. aastad 1190. aastad 1200. aastad 1210. aastad 1220. aastad
Aastad: 1173 1174 1175 1176 1177 - 1178 - 1179 1180 1181 1182 1183
1177

1177. aasta
Sajandid: 11. sajand - 12. sajand - 13. sajand
Aastakümned: 1120. aastad 1130. aastad 1140. aastad 1150. aastad 1160. aastad - 1170. aastad - 1180. aastad 1190. aastad 1200. aastad 1210. aastad 1220. aastad
Aastad: 1172 1173 1174 1175 1176 - 1177 - 1178 1179 1180 1181 1182
Pinguga liide

Pinguga liiteks nimetatakse masinaehituses liidet, mille puhul läbimõõdult suurem sisemine detail pressitakse avasse.
Pinguga liide püsib koos elastsetest deformatsioonidest tingitud hõõrde tõttu. Mingeid lisaelemente ega sooni üldjuhul ei kasutata.
Eristatakse pressliidet, mille puhul pressimine toimub külmalt, ning kuumpressliidet, mille puhul avaga detaili kuumutatakse ning sissepressitavat detaili võidakse jahutada. Kuumpressliide on kuni 1,5 korda tugevam kui külmalt pressitud liide.
Apatitõ

Apatitõ on linn Venemaal Murmanski oblastis. Asub Imandra järve kaldal, Hibiinidest lõunas.
Apatitõ on tekkinud 1929. aastal rajatud raudteejaama juurde. Asula hakkas kiiresti arenema seoses apatiidi ja nefeliini kaevandamisega Hibiinides. 1966. aastal liideti Molodjožnõi külaga ja sai linnaõigused. 
Apatitõ on mäetööstuse keskus.
Linnas asub Apatitõ soojuselektrijaam võimsusega 323 MWh.
Kamensk-Uralski

Kamensk-Uralski on linn Venemaal Sverdlovski oblastis. Asub Kamenka suudmes, Isseti jõe kaldal, Jekaterinburgist 100 km kagus.
Asula on rajatud 1682. aastal rauavalutehase juurde ja kandis 1935. aastani nime Kamenski Zavod ja 1940. aastani Kamensk. Aastal 1935 sai linnaõigused. 
Aastal 1939 avati alumiiniumitehas ja linnast sai üks tähtsamaid tööstuskeskusi Uuralites.
Linn oli tuntud parimate suurtükkide tootjana.
Kamensk-Uralski on raudteede sõlmpunkt ja arenenud tööstuslinn.
Kamensk

 
Kamensk on alev Venemaal Burjaatias Kabanski rajoonis.
Elanike arv oli 2002. aasta rahvaloenduse järgi 8113. 
Alevi staatus on alates 1961. aastast.
Oral

Oral on linn Kasahstanis, Lääne-Kasahstani oblasti keskus. Asub Uurali jõe kaldal.
Asula on rajatud 1622. aastal kasakate poolt ja kandis 1775. aastani nime Jaitsk ja seejärel 1991. aastani Uralsk. 
Ligikaudu pool elanikest on venelased.
Konsistoorium

Konsistoorium ehk luterlik kirikuvalitsus on kiriku haldus- ja kohtukolleegium, mis koosneb kas ainult vaimulikest või vaimulikest ja ilmikutest (segakonsistoorium). 
Konsistooriumi liikmeid nimetatakse assessoriteks.
Riigipööre

Riigipööre (prantsuse keeles "coup d'état") on äkiline võimuhaaramine, tavaliselt (endiste) sõjaväelaste poolt; massilist vägivalda tavaliselt välditakse, sest väikese rühma eesmärk on likvideerida vana poliitiline juhtkond. Ebaõnnestunud riigipööret nimetatakse riigipöördekatseks.
Henrik Ibsen

Henrik Johan Ibsen (20. märts 1828 Skien – 23. mai 1906 Kristiania) oli norra näitekirjanik, kes seisis ka Norra Rahvusteatri rajamise juures.
Ertshertsog

Ertshertsog on Austria ertshertsogkonna valitseja tiitel alates Ernst Raudse võimu ajast (1402—1424), formaalselt 1453. aastast. Naissoost vaste ertshertsogile on ertshertsoginna.
Tiitli leiutas 14. sajandil Rudolf IV, püüdes endale saada kuurvürstidega analoogseid privileege. See kinnitati ametlikult aga alles Habsburgi dünastiast Saksa-Rooma keisri (1440–1493) ja Austria valitseja (1457–1493) Friedrich III poolt, kes soovis enda ja kogu Habsburgide dünastia positsioone igati tugevdada.
1804. aastal kuulutas Saksa-Rooma keiser Franz II ennast Franz I nime all Austria keisriks. Sellest ajast kuni 1918. aastani tähistas ertshertsogi tiitel (peale keisri tiitli osaks olemise) ka keisri lähisugulasi. Tänapäeval võivad dünastia liikmed tiitlit kasutada Austriast väljaspool.
Väliseesti organisatsioonide loend

"Siin on riigiti loetletud väliseesti seltse, mis ühendavad nii alaliselt välismaal elavaid eestlasi kui ka eesti keele huvilisi ja estofiile."
Rodrigo Díaz de Vivar

Rodrigo (või Ruy) Díaz de Vivar (hispaaniakeelsete hüüdnimedega "El Cid Campeador" ('võitleja Cid'), "El Campeador" ('võitleja'); eesti keeles ka Cid; 1043 Burgos – 10. juuli 1099 Valencia) oli Hispaania rahvuskangelane ja vabadusvõitleja Kastiilias.
Ta on ka Hispaania rahvuseepose "Laul minu Cidist" peategelane. 
Ta abiellus Jimena Díaziga, kellega tal oli poeg ja kaks tütart. Poeg Diego Rodríguez sai surma 15. augustil 1097 lahingus. Tütar María (1080–1105) abiellus Barcelona krahvi Ramon Berenguer III-ga. Tütar Cristina (sündinud u 1075) abiellus Monzóni vürsti Ramiro Sánchezega (1070–1129/1130) ja nende poeg García Ramírez oli aastail 1134–1150 Navarra kuningas.
Tehnokraatia

Tehnokraatia (kreeka "τεχνοκρατία" tähendab kunst/meisterlikkus + võim/valitsemine) ehk tehniliste ekspertide võim on valitsemise vorm, kus valitsevad ideoloogiliselt neutraalsed poliitika teostajad, kes lähtuvad valitsemises otsuste ratsionaalsusest, mitte poliitiliste gruppide huvidest.
Tehnokraatia näeb otsustamist teaduslikult ratsionalistliku protsessina. 20. sajandi keskel tekkis arvamus, et tehnoloogia areng muudab põhimõtteliselt ka otsustusprotsessi demokraatias. Tehnoloogia eksperdid moodustavad uue valitseva klassi.
Ideed võimu üleminekust tehnokraatide kätte olid populaarsed ameerika sotsiaalteadustes 1960.–1970. aastail. Termini võttis kasutusele ameerika insener W. H. Smith 1919. aastal. Laiemalt jõudis see keelekasutusse pärast juhtimisteoreetiku James Burnhami 1941. aasta kirjutist "Managerial Revolution". Terminit hakati laialt kasutama poliitikute kirjeldamiseks. Praegu on see kasutusel põhiliselt sellise eliidi kirjeldamiseks, kes valitsemisel rõhutab tehnoloogia suurt tähtsust. 
Tehnokraatia on selline riigikord, kus juhid on valitud bürokraatliku protsessi abil, mis rajaneb erioskustel ja teadmistel, mitte demokraatlikul või muul viisil. Termin võib olla nii negatiivne kui ka positiivne.
Aphex Twin

Aphex Twin (kodanikunimega Richard David James; sündinud 18. augustil 1971 Limerickis Iirimaal) on briti päritolu elektroonilise muusika esitaja.
Ta on nime teinud selliste stiilide nagu tekno, "ambient", "idm", "acid" ja "drum'n'bass" piiride avardajana.
David sündis 1971. aastal Iirimaal Limerickis Walesist pärit Lorna ja Derek Jamesi peres. Richard James veetis lapsepõlve Suurbritannias Cornwallis. Juba alaealisena sai temast DJ ja muusik kohalikul "rave"-imaastikul. Tema esimene esinejanimi oli AFX ning hiljem sai selleks "Aphex Twin".
Rephlex Records on plaadifirma, millele pani Richard aluse 1991. aastal koos sõber Grant Wilson-Claridge'iga.
Algusaastail olid Rephlex, Mighty Force ja Belgiast pärit R&amp;S Records plaadifirmad, millega koostöös tõi ta välja oma esimesed ja suhteliselt edukad plaadid.
Edust innustatuna läks David Londonisse, kus avaldas plaadifirma Warp Records kaudu mitu albumit ja EP-d. Neid otsides on vaja teada Aphex Twini varjunimesid: Polygon Window, Caustic Window, Power Pill.
Kuberner

Kuberner on suure maa-ala (kubermang või osariik) administraator või valitsusjuht.
Audoktor

Audoktor ("doctor honoris causa, dr. h. c.") on nominaalne teaduskraad, ka aunimetus, mida antakse erilise austuse märgiks mingi ülikooli poolt. Audoktori kraadi ei saa taotleda, selleks ei pea kirjutama doktoritööd ega sooritama eksameid.
Leinalipp

Leinalipp on leina märgiks väljapandav lipp.
Leinalipp heisatakse poolde vardasse või sellele lisatakse mustad lindid.
Pika Hermanni tornis on Eesti lippu leinalipuna heisatud neljal korral: parvlaeval Estonia hukkunute mälestuseks, Lennart Meri surma puhul, Haapsalu lastekodu põlengu ohvrite mälestuseks ja Arnold Rüütli surma puhul.
Aristokraatia

Aristokraatia ehk parimate võim on valitsemise kord, kus võim kuulub päritavate eesõigustega üliklikule vähemusele; vastandub monarhiale ja demokraatiale. Esimesena kirjeldas sellist riiki Platon oma teoses "Riik". Vanaaja riikides oli tegemist hõimuaristokraatiaga - ülikutega. Aristokraatia oli tollases poliitilises sõnavaras termin, mis tähistas sugukonna/hõimu eliidist välja kasvanud kõrgemat päritolu isikute võimu. Milline valitseja oli Platoni silmis parim valitseja, seda põhjendas tema õiglase riigi õpetus. Platon paigutab tõelised aristokraatiad kaugesse minevikku, millest me teame enam legendide kui kogemuse kaudu. Igal juhul valitsevad aristokraatia, millest Platon kõneleb, tingimustes need, kelle hinges domineerib mõistuslik hingerahu ja kes seetõttu on kompetentsed riigiasju otsustama. Seega on siin tegu õiglase riigi ideele lähedase valitsemiskorraldusega. Iga järgmine valitsemistüüp on sellest ideaalist üha kaugemal.
Klassikaliseks aristokraatlikuks riigiks oli Sparta. 
Aristokraatlikul riigil on alati suured eeldused muutuda oligarhiliseks riigiks.
Ajaloost.
8. sajandi algul eKr valitses peaaegu üle kogu Kreeka sugukondlik aristokraatia, mille võim tugines primitiivsele maaomandile ja orjapidamisele. Basileuste (väepealikud/ füülivanemad) võim vähenes ajapikku, tähtsamat osa hakkasid mängima aristokraatia nõukogud. Aristokraatlikud sugukonnad hõlmasid järjest enam maa, mis oli tähtsaim rikkus. Kehtis suuline tavaõigus ehk lihtrahvas pidi aristokraatiale kuuletuma. Sugukondliku 7. sajandil algas tugev sotsiaalne diferentseerumine, käsitöö eraldumine põllumajandusestst ja poliste teke. Uus, linnastunud, käsitööga seot rikaste kiht satub konflikti põllumajandusliku aristokraatiaga, kes soovib säilitada poliitilise võimu monopoli. Pikkamisi kaotas sugukondlik aristokraatia oma võimu varanduslikul alusel tekkinud maa-aristokraatiale, keda linna-aristokraatiaga sidusid ühised majanduslikud huvid. (antiikautorid nimetasid seda seltskonda uusrikasteks ehk timokraatiaks.) Sugukondlik kord kaotas oma tähtsuse. Kujunevad välja orjanduslikud linnriigid – polised.
Majanduslikult enamarenenud Kreeka keskustes, kus poliitilised segadused olid suuremad, kujunes välja varane türannia – siirdevorm poliste arengus, millel oli kaks vormi: ühel juhul sai türann võimule, kui rahvas hakkas mässama sugukondliku aristokraatia vastu. Teine vorm Väike-Aasia Kreeka linnades ja saarekogukondades pärast nende allutamist Pärsia võimule. Teine variant tähendas lihtsalt Pärsia oligarhilistest ringkondadest pärineva tegelase troonilepanekut Pärsia ametnike poolt. Esimese variandi puhul toetus türanni võim vähese maaga või maata kehvikuile. Türannia tähendas tegutsemist linnaorjanduse huvides, vana aristokraatia kõrvaldamist võimult ja füülide reforme.
Major

Major on kaptenist kõrgem ja kolonelleitnandist madalam sõjaväeline auaste maaväes ja õhuväes. Mereväes vastab majorile kaptenmajori auaste.
Eesti Kaitsevägi.
Eesti Kaitseväes on major kõige madalam vanemohvitseri auaste.
Eesti Vabadussõja ajal Eesti sõjaväes majori auastet ei eksisteerinud. Tänapäeva majori auastmele vastas tollane kapteni auaste, kuna tänapäeva kapteni auastmele vastas tolleaegne alamkapteni sõjaväeline auaste. Majori (kaptenmajori) auastmele võis ülendada ohvitsere, kes teenisid IX (pataljoni ülem) ja X (üksiku kompanii ülem) astme ametikohal.
Majori auastmele vastav põhiametikoht kaitseväe maismaaüksuste rahuaegsetes koosseisudes on üldjuhul üksikkompanii (ei allu pataljonile, vaid otse suuremale üksusele või väekoondisele) ülem, ka pataljoni või brigaadi staabiohvitser.
Udo Petersoo

Udo Petersoo (8. mai 1934 Tallinn – 14. mai 2006 Mississauga, Ontario, Kanada) oli Eesti Evangeeliumi Luteriusu Kiriku peapiiskop aastail 1990–2006.
Nõukogude okupatsiooni eel siirdus ta koos vanematega pagulusse Rootsi, hiljem Kanadasse.
Udo Petersoo on lõpetanud Waterloo Luterliku Ülikooli, Waterloo Luterliku Seminari ja Toronto Ülikooli Pedagoogiumi, omandades teoloogilise ja pedagoogilise kõrghariduse. Ta oli Eesti Üliõpilaste Seltsi auvilistlane (1995).
Pärast ülikooli lõpetamist töötas ta 17 aastat kooliõpetajana. Aastail 1973–1981 oli ta Eestlaste Kesknõukogu Kanadas esimees.
Udo Petersoo ordineeriti vaimulikuks 1975. aastal. Ta teenis üle 30 aasta väliseesti kogudusi. 1987. aastal valiti ta E.E.L.K. Kanada praostkonna praostiks ja E.E.L.K. Konsistooriumi assessoriks. 9. detsembril 1990 pühitses peapiiskop Konrad Veem Udo Petersoo Toronto Vana-Andrese kirikus Eesti Evangeeliumi Luteriusu Kiriku peapiiskopiks.
Isiklikku.
Tema isa Elmar Petersoo oli Jõelähtme koguduse pastor.
Saare maakonna vapp

Saaremaa vapp on Eestis asuva Saare maakonna vapp.
Saaremaa vapp kinnitati riigivanem Konstantin Pätsi poolt 5. veebruaril 1937.
Vapp on registreeritud 26. septembril 1996.
Vapi kirjeldus.
Sinisel kilbil heisatud purjega hõbedane viikingilaev, mille pardal on seitse ümmargust kilpi reas. Laeva all, vapi tüvel kolm hõbedast lainelõikelist varrast.
Tõlgendus.
Merel olev viikingilaev tähistab saarlaste kunagist tugevat mereväge.
Harjumaa vapp

Harjumaa vapp on Eestis asuva Harju maakonna vapp.
Riigivanem Konstantin Päts kinnitas Harjumaa vapi 5. veebruaril 1937.
Vapp on registreeritud 24. detsembril 1996.
Vapi kirjeldus.
Punasel kilbil on hõbedane rist.
Põhjendus.
Harjumaa vapp põhineb Tallinna väikesel vapil.
Endine vapp.
Aastatel 1929–1937 oli kasutusel Harjumaa vapi endine kuju.
Pärnumaa vapp

Pärnumaa vapp on Eestis asuva Pärnu maakonna vapp.
Pärnumaa vapp kinnitati riigivanem Konstantin Pätsi poolt 5. veebruaril 1937. Pärast Eesti taasiseseisvumist registreeriti sama vapp 26. septembril 1996 Riigikantseleis Pärnu maakonna vapina.
Vapi kirjeldus.
Kuldsel kilbil must püstitõusnud karu.
Warp Records

Warp Records on Suurbritannia plaadifirma, mis üldjuhul avaldab eksperimentaalset elektroonilist muusikat.
Viljandimaa vapp

Viljandimaa vapp on Eestis asuva Viljandi maakonna vapp.
Viljandimaa vapp kinnitati Riigivanem Konstantin Pätsi otsusega 5. veebruaril 1937. Pärast Eesti taasiseseisvumist registreeriti sama vapp 26. augustil 1996 Riigikantseleis Viljandi maakonna vapina.
Vapi kirjeldus.
Sinisel kilbil vasakule vaatav, tõstetud tiibadega hõbedane kotkas, kelle jalad ja nokk on kuldsed. Kotkas hoiab parema jalaga kuldse käepidemega hõbedast mõõka ning kotka rinnal on roheline kilp, millel on kolm ühest varrest võrsuvat kuldset viljapead.
Rephlex Records

Rephlex Records on plaadifirma, mille moodustasid Grant Wilson-Claridge ja Richard David James, kes on tuntust kogunud ka elektroonilises muusikas esinejanimega Aphex Twin. 
Plaadifirma asutati 1991. aastal Inglismaal Cornwallis, sealt liiguti aga aasta pärast Londonisse, sest avaldatud muusika jõudis kiiresti sealsetesse raadiotesse ja sellega kaasnes ka suurem tähelepanu.
Valgamaa vapp

Valgamaa vapp on Eestis asuva Valga maakonna vapp.
Peale Eesti riigivapi kinnitamist (1925) moodustati 17. detsembril 1925 maakondade vappide loomiseks vastav komisjon. 17. juunil 1926 kiideti heaks esialgsed kavandid ajaloolase Paul Johanseni poolt. Esialgsel Valgamaa vapil oli kilbi ülaosa hõbedane, alumine must ja sellel rahvalauludest ja muinasjuttudest tuttav punane-kuldne-sinine vikerkaar, mis oli mõeldud sümboliseerima kahte rahvast ühendavat silda.
Valga maavolikogu ei olnud aga Johanseni kavandiga rahul ning peale mitmete kavandite läbivaatamist kinnitas maavolikogu kohaliku inseneri Saare vapikavandi 1931. aastal. Vapil olev kilp oli jaotatud neljaks väljaks. Ülal-paremal valge väli, millel kuldne V-täht; ülal-vasakul siniselt taustal neli kuldtähte, mis sümboliseerisid nelja maakonda, mille territooriumi osadest 6. septembril 1920. a. Valga maakond moodustati; all-paremal sinisel taustal heinakuhi ja all-vasakult valgel Vabadusristi kujutis. Vappi raamis tammeokstest pärg ja selle kohal ristatud mõõgad. Peale Siseministeeriumi nõudmisel Vabadusristi kujutise eemaldamist kinnitas 15. septembril 1931 maavolikogu vapi lõplikult.
1936. aastal valmistas kunstnik Gustav Reindorff välja uued ja lihtsustatud vapikavandid, mis kinnitati 5. veebruaril 1937 Riigivanem Konstantin Pätsi otsusega.
Vapi kirjeldus.
Valga maakonna vapil on kilp lõigatud diagonaalselt kaheks. Ülemisel sinisel poolel on neli viieharulist hõbedast tähte (maakonna moodustanud nelja maakonna arv) ja alumine hõbedane väli on tühi. Vapi sinine toon on rahvusvahelise PANTONE värvitabeli järgi 285 ˚C.
Põhjendus.
Sinisel taustal neli hõbedast tähte sümboliseerivad kihelkondi, millest Valgamaa moodustati.
Eelmine vapp.
Aastail 1931–1937 kasutas Valga maakond eelmist vappi, mille Vabariigi Valitsus oli kinnitanud 7. oktoobril 1931.
Läänemaa vapp

Läänemaa vapp on Eestis asuva Lääne maakonna vapp.
Läänemaa vapp kinnitati Riigivanem Konstantin Pätsi otsusega 5. veebruaril 1937.
Vapp on registreeritud 11. oktoobril 1996.
Vapi kirjeldus.
Punasel kilbil ülestõstetud tiibade, vasakule pööratud pea ning kuldsete jalgade ja avatud nokaga hõbedane kull. Kulli pea ümber on kuldne võru.
Põhjendus.
Läänemaa vapp põhineb Saare-Lääne piiskopkonna vapil.
Grant Wilson-Claridge

Grant Wilson-Claridge on Suurbritannia plaadifirma Rephlex Records üks asutajatest ja esimene Aphex Twini loomingu avaldaja.
Grant Wilson-Claridge hakkas 1989 aastal Cornwallis, Newguay rannikul asuvas klubis DJ-na muusikat mängima. Sealne maalähedane olustik ei olnud kindlasti tavamõistes koht, mis peaks sünnitama idee luua oma plaadifirma. Kuulates Richard David James (Aphex Twin) poolt mängitavat muusikat selgus, et viimane esitas pidudel rohkem oma enese poolt kassettidele lindistatud muusikat, kui teiste artistide teoseid. See avastus andis Grantile idee lindistada ametlik plaat.
Enne Londonisse kolimist 1992. aastal, oli Aphex Twini muusika vinüülidel avaldamine pühendumine muusikale, mis meeldis Granti sõprusringkonnale. Tänu nende geograafilisele paiknemisele, ei olnud võimalust pääseda ligi muusikale, mida nad tahtsid kuulata ja seetõttu otsustasid nad selle ise valmis teha.
Grant ise ütleb aastaid hiljem: "Me tegime seda nalja pärast, me teeme seda siiani"
Järvamaa vapp

Järvamaa vapp on Eestis asuva Järva maakonna vapp.
Järvamaa vapp kinnitati riigivanem Konstantin Pätsi otsusega 5. veebruaril 1937. 
Vapi kirjeldus.
Järva maakonna vapil on sinisel kilbil hõbedane torniga linnus ja jaluses on kolm hõbedast lainelõikes rõhtlatti.
Eesti NSV Ülemnõukogu

Eesti NSV Ülemnõukogu ehk Eesti Nõukogude Sotsialistliku Vabariigi Ülemnõukogu oli NSV Liidu näiline Eesti NSV kõrgeim riigivõimuorgan aastatel 1940-1941 ja 1944–1990. 8. mail 1990 nimetas Eesti NSV Ülemnõukogu XII koosseis end Eesti Vabariigi Ülemnõukoguks, mis jätkas tegevust kuni 1992. aasta Riigikogu valimisteni.
Vastavalt NSV Liidu ja ile oli Eesti NSV kõrgeim riigivõimuorgan Eesti NSV Ülemnõukogu. Eesti NSV Ülemnõukogu oli ka ainus Eesti NSV seadusandlik organ.
Eesti NSV Ülemnõukogu koosseis.
Algselt oli Eesti NSV Ülemnõukogu koosseisus 80 liiget, aja jooksul suurendati Eesti NSV Ülemnõukogu koosseis 80 liikmelt 285-le. Nõukogude armeed esindas igas koosseisus (peale esimese) 4 saadikut. 
Eesti NSV Ülemnõukogu Presiidiumis oli 14 liiget ning seda juhtis Eesti NSV Ülemnõukogu Presiidiumi esimees.
Ajalugu.
Eesti NSV Ülemnõukogu I koosseis valiti II Riigivolikoguna, nimetati 25. augustil 1940 Eesti NSV Ajutiseks Ülemnõukoguks ja 7. aprillil 1941 Eesti NSV Ülemnõukoguks. 1941–1944 oli Eesti NSV Ülemnõukogu eksiilis, NSV Liidu tagalas. Eestisse jäänud ülemnõukogu liikmed hukati.
1988. aastal võeti vastu otsus Eesti NSV suveräänsusest. 
1990. aastal vähendati liikmete arv 105-le. 8. mail 1990 kell 11.23 nimetati Eesti NSV Eesti Vabariigiks. 
20. augustil 1991 kell 23.03 kuulutas Ülemnõukogu Eesti iseseisvuse taastatuks "de facto" (otsus Eesti riiklikust iseseisvusest). 
1992. aasta põhiseaduse rakendusseaduse § 1 3. lõik nimetas Ülemnõukogu täitma Riigikogu ülesandeid, kuni Riigikogu valimistulemused kuulutatakse välja. 
Eesti Vabariigi Ülemnõukogu lõpetas tegevuse 14. septembril 1992.
Eesti NSV Ülemnõukogu ülesanded.
 VI. peatüki – "Riigivõimu- ja valitsemisorganite ülesehituse alused liiduvabariikides" kohaselt oli:
Liiduvabariigi ülemnõukogu on õiguspädev otsustama kõiki küsimusi, mis on liiduvabariigi võimkonda arvatud NSV Liidu konstitutsiooniga ja liiduvabariigi konstitutsiooniga:
Liiduvabariigi konstitutsiooni vastuvõtmist ja selles muudatuste tegemist, liiduvabariigi majandusliku ja sotsiaalse arengu riiklike plaanide ning riigieelarve ja nende täitmise aruannete kinnitamist ja talle aruandekohustuslike organite moodustamist teostab eranditult liiduvabariigi ülemnõukogu.
Liiduvabariigi seadused võetakse vastu liiduvabariigi ülemnõukogu poolt või rahvahääletusel (referendumil), mis korraldatakse liiduvabariigi ülemnõukogu otsusel.
Liiduvabariigi ministrite nõukogu vastutab ja on aruandekohustuslik liiduvabariigi ülemnõukogu ees, ülemnõukogu istungjärkude vahelisel ajal aga vastutab ja on aruandekohustuslik liiduvabariigi ülemnõukogu presiidiumi ees.
Surfing On Sine Waves

"Surfing On Sine Waves" on 1993. aastal Polygon Window artistinime all avaldatud Aphex Twini album.
Albumi tootis Warp Records. Albumi pikkus on 56 minutit 50 sekundit.
Jackson Fourgeaud

Jackson Fourgeaud (sündinud 1979) on prantsuse muusik, kes avaldab oma loomingut artistinime Jackson And His Computer Band all.
2005. aastal välja antud debüütalbum "SMASH" sisaldab nelja aasta jooksul kogutud materjali.
Jackson ütleb ise oma muusika kohta "stiilne orgia, psühhedeelne konflikti tähistamine".
IDM

IDM (lühend inglise keelest "intelligent dance music" 'intelligentne tantsumuusika') on elektroonilise muusika suund, mille rajajateks võib nimetada ansambleid Aphex Twin ja Autechre ning muid plaadifirma Warp Records artiste.
Selle suuna muusikat võivad iseloomustada tantsumuusika elemendid, kompositsiooniline keerukus, mittestandardsed ideed, iseloomulikud meloodiakäigud ja tämbrid, eriline emotsionaalne sisu jne. Muusika võib sobida nii tantsusaalis tantsimiseks kui elutoas kuulamiseks.
Get Heavy

"Get Heavy" on ansambli Lordi stuudioalbum.
Album andis 1. novembril 2002 välja BMG Finland Oy. The End Recrodsi kaudu ilmus Ameerika Ühendriikides levitatud albumil boonuslugu "Don't Let My Mother Know". 
Albumi salvestamine ei möödunud probleemideta, sest Lordi ja T.T. Oksala vahel esines pidevalt lahkarvamusi, muuhulgas ei peetud kinni kokkulepitud ajakavadest. Bändi liikmed olid täpselt kokkulepitud ajal stuudios ega soovinud salvestusele hilineda, seevastu produtsent hilines pidevalt. Album salvestati Helsingi Finnvoxi stuudios.
2003. aastal müüdi albumit 30 000 eksemplari ning see saavutas plaatinaalbumi staatuse. Aastaks 2013 oli albumit müüdud üle 68 000 eksemplari, millega on see pälvinud topeltplaatinaalbumi staatuse.
Lood.
Boonuslugu:
The Arockalypse

 
"The Arockalypse" on Soome ansambli Lordi stuudioalbum.
Albumi andis 10. märtsil 2006 välja plaadifirma BMG Finland Oy. Plaat sisaldab 12 lugu. Külalisesinejatena astuvad üles Dee Snider, Jay Jay French, Bruce Kulick ja Udo Dirkschneider. See on ka esimene album, kus astub üles Awa. Kõik bassipartiid sellel albumil on sisse mänginud Kalma, kuid kuna ta lahkus bändist enne plaadi ilmumist, on plaadiümbrisel kirjas juba uus bassist mr. OX.
Albumi tarbeks kirjutati ka laul "Danger In Love", mis plaadilt välja jäi, ent selle esitas hiljem Soome poptäht Agnes enda plaadil "When the Night Falls".
Plaat sai kuldalbumi staatuse Kreekal, Saksamaal ja Rootsis. Soomes teenis see kolmekordse plaatinaauhinna (müünud üle 90 000 eksemplari). 
Plaadil musitseerivad: 
Lood.
Eriväljaanne.
2006. ilmus album "The Arockalypse" Soomes eriväljaandena "Special Edition", millel oli kolm boonuslugu ja DVD. Eriversioon ilmus ka USA-s.
Lisalood:
DVD:
Vinüülplaat.
10. mail 2007 ilmus USA-s "The Arockalypse", millel oli neli vinüülikujundust: must; sinise-punasekirju; läbipaistev; läbipaistev-punasekirju. Komplektis on kaks vinüüli, mille peal on nii albumi tavaversiooni ja eriväljaande lood kui ka kontsertidel salvestatud lisalugu:
The Monsterican Dream

"The Monsterican Dream" on ansambli Lordi 2004. aasta stuudioalbum.
Plaati osteti kohe esimesel aastal 15 000 eksemplari, millega see pälvis kuldalbumi auhinna. 2007. aastal ületas see plaatinaalbumi auhinna piiri, kui seda oli ostetud üle 33 000 albumi. 
Lisaks ilmus ka albumi "The Monsterican Dream" eriväljaanne, millega oli kaasas lühifilmi "Lordi's The Kin" (2004) DVD. Filmist hoolimata ei saatnud albumi eriväljaannet suur edu.
The Monster Show

"The Monster Show" on ansambli Lordi kogumikalbum. 
Album on hübriid ansambli kahest esimesest albumist – "Get Heavyst" ja "The Monsterican Dreamist". Album anti välja 17. veebruaril 2005. Albumi andis välja Sanctuary Records ja sellel on 12 lugu. 
Plaadil löövad kaasa: